
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1477 


30 Οκτωβρίου 2001 


ΑΠΟΦΑΣΕΙ Σ 

Αοιθ. 7004/3/31 

Ανάθεση αρμοδιοτήτων στον Υφυπουργό Δημόσιας 
Τάξης Ευάγγελο Μαλέσιο. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 81 και 83 παρ. 2 του Συ¬ 
ντάγματος. 

2. Τιςδιατάξειςτου άρθρου 16παρ. 1 και5 και22παρ. 
2 και 3 του Ν. 1558/1985 "Κυβέρνηση και Κυβερνητικά 
Όργανα" (Α' 137). 

3. Τις διατάξεις του Ν. 2344/1995 "Οργάνωση πολιτι¬ 
κής προστασίας και άλλες διατάξεις" (Α' 212). 

4. Τις διατάξειςτου Ν. 2612/1998 "Ανάθεση της δασο¬ 
πυρόσβεσης στο Πυροσβεστικό Σώμα και άλλες διατά¬ 
ξεις" (Α' 112). 

5. Τις διατάξειςτου Ν. 2800/2000 "Αναδιάρθρωση Υπη¬ 
ρεσιών Υπουργείου Δημόσιας Τάξης, σύσταση Αρχηγεί¬ 
ου Ελληνικής Αστυνομίας και άλλες διατάξεις" (Α' 41). 

6. Τις διατάξεις του Π.Δ. 14/2001 "Οργάνωση Υπηρε¬ 
σιών Ελληνικής Αστυνομίας" (Α' 12). 

7. Τις διατάξεις του Π.Δ. 63/2001 "Οργάνωση και λει¬ 
τουργία της Διεύθυνσης Ασφάλειας Ολυμπιακών Αγώ¬ 
νων" (Α' 54). 

8. Τις διατάξεις της υπ’ αριθ. 33538 Φ. 100.2 από 
11.10.1994 απόφασης Υπουργού Δημόσιας Τάξης "Εσω¬ 
τερική διάρθρωση και λειτουργία του Αρχηγείου Πυρο¬ 
σβεστικού Σώματος και αρμοδιότητες των οργάνων αυ¬ 
τού" (Β' 762). 

9. Τις διατάξειςτου Π. Δ. 388/2001 "Διορισμός Υπουρ¬ 
γών, Αναπληρωτή Υπουργού και Υφυπουργών" (Α' 254). 

10. Τις διατάξεις της υπ’ αριθμ. 595 από 13.10.1993 
απόφασης Πρωθυπουργού "Σύσταση τριών (3) θέσεων 
Υφυπουργών" (Β' 826). 

11. Τις διατάξειςτου άρθρου 29Α του Ν. 1558/1985, 
όπως προστέθηκε με το άρθρο 27 του Ν. 2081/1992 (Α' 


154) και τροποποιήθηκε με την παρ. 2 του άρθρου 1 του 
Ν. 2469/1997 (Α'38). 

12. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

Άρθρο 1. 

1. Στον Υφυπουργό Δημόσιας Τάξης Ευάγγελο Μαλέ¬ 
σιο αναθέτουμε την άσκηση αρμοδιοτήτων για θέματα 
των Σωμάτων Ασφαλείας και Υπηρεσιών που συγκρο¬ 
τούν ή υπάγονται στο Υπουργείο Δημόσιας Τάξης, ως 
ακολούθως: 

α. ΣΩΜΑ ΕΛΛΗΝΙΚΗΣ ΑΣΤΥΝΟΜΙΑΣ : 

(1) Τις αρμοδιότητες των Διευθύνσεων Οικονομικών, 
Τεχνικών και Πληροφορικής του Κλάδου Οικονομικοτε- 
χνικών και Πληροφορικής. 

(2) Τις αρμοδιότητες των Διευθύνσεων Γενικής Αστυ¬ 
νόμευσης και Τροχαίας του Κλάδου Ασφάλειας και τά¬ 
ξης- 

(3) Τις αρμοδιότητες της Διεύθυνσης Οργάνωσης - 
Νομοθεσίας του Κλάδου Διοικητικού. 

(4) Τις αρμοδιότητες των Διευθύνσεων Υγειονομικού 
και Ασφάλειας Ολυμπιακών Αγώνων, καθώς και του Γ ρα¬ 
φείου Κοινοβουλευτικού Ελέγχου. 

Οι αρμοδιότητες των Διευθύνσεων Γενικής Αστυνό¬ 
μευσης, Τροχαίας, Οργάνωσης - Νομοθεσίας και Ασφά¬ 
λειας Ολυμπιακών Αγώνων, καθώς και του Γ ραφείου 
Κοινοβουλευτικού Ελέγχου, ασκούνται παραλλήλως με 
τον Υπουργό Δημόσιας Τάξης. 

β. ΠΥΡΟΣΒΕΣΤΙΚΟ ΣΩΜΑ: 

Τις αρμοδιότητες των Διευθύνσεων Προληπτικής Πυ¬ 
ροπροστασίας, Οργάνωσης και Μελετών, Πληροφορι¬ 
κής και Επικοινωνιών, Τεχνικών Εφαρμογών, Οικονομι¬ 
κού, Υγειονομικού και Δασοπυρόσβεσης. 

Οι αρμοδιότητες της Διεύθυνσης Δασοπυρόσβεσης 
ασκούνται παραλλήλως με τον Υπουργό Δημόσιας τά¬ 
ξης- 

γ. ΔΙΕΥΘΥΝΣΗ ΠΑΛΛΑΪΚΗΣ ΑΜΥΝΑΣ (Π.Α.Μ.) - 
ΠΟΛΙΤΙΚΗΣ ΣΧΕΔΙΑΣΗΣ ΕΚΤΑΚΤΗΣ ΑΝΑΓΚΗΣ 
(Π.Σ.Ε.Α.): 

Όλες τις αρμοδιότητες της υπηρεσίας αυτής. 

δ. ΑΓΡΟΦΥΛΑΚΗ: 

Τις αρμοδιότητες της Διεύθυνσης Αγροφυλακής. 

2. Στα πλαίσια των ανωτέρω αρμοδιοτήτων περιλαμβά¬ 
νονται και η πρόταση για έκδοση και υπογραφή κανονι¬ 
στικών και ατομικών διαταγμάτων και η έκδοση αποφάσε¬ 
ων για θέματα της αρμοδιότητάς του, καθώς και η συνυ- 
πογραφή των ανωτέρω διαταγμάτων και αποφάσεων με 
άλλους Υπουργούς και Υφυπουργούς. 


Άρθρο 2. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 2001 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




